Клаудио Ранијери
Клаудио Ранијери (; 20. октобар 1951, Рим) је италијански фудбалски тренер и бивши фудбалер. Тренутно је тренер Каљаријa.

Биографија 
Професионалну каријеру почиње у родном Риму наступајући за Рому. У „римској вучици” се задржао само једну сезону. Године 1974. прелази у Катанзаро за који је играо у наредних осам година. Са клубом из Калабрије је у два наврата изборио промоцију у Серији А. Наступао је још за Катанију и Палермо.

Тренерским послом почиње да се бави 1986. године када преузма Ламетини. Наредне сезоне седа на клупу екипе Путеолана. У периоду од 1988. до 1997. године водио је Каљари, Наполи и Фиорентину. Са Каљаријем је у сезони 1988-89. освојио Серију Ц1, док је са Фиорентином у сезони 1993-94. био победник Серије Б. 1997. године преузима Валенсију. Наредне године са тимом из Шпаније осваја Интертото куп, да би 1999. године освојио Куп краља. 1999. године преузима Атлетико Мадрид. У Мадриду се није дуго задржао, јер је већ у фебруару наредне године добио отказ.

Дана 18. септембра 2000. године постаје менаџер Челсија. За време вођења клуба из Лондона је двапут изабран за менаџера месеца. Клупу Челсија је напустио 2004. године и вратио се на клупу Валенсије. У свом другом мандату, Валенсија долази до трофеја УЕФА Суперкупа. 12. фебруара 2007. године преузима Парму. Већ у јуну 2004. године постаје менаџер Јувентуса. Са клубом из Торина није било већих успјеха, те је 2009. године добио отказ. Потом је водио још два италијанска клуба Рому и Интер. Био је кратко селектор фудбалске репрезентације Грчке.

Једно од највећих изненађења је било кад је 2016. године са Лестером освојио титулу Премијер лиге.

Играчки успеси

Катанзаро 
 Серија Б : друго место 1975/76, 1977/78. (промоција у Серију А)

Катанија 
 Серија Б : друго место 1982/83. (промоција у Серију А)

Палермо 
 Серија Ц : друго место 1984/85. (промоција у Серију Б)

Тренерски успеси

Каљари 
 Серија Ц (1) : 1988/89. (промоција у Серију Б)
 Куп Италије Серије Ц (1) : 1988/89.
 Серија Б : треће место 1989/90. (промоција у Серију А)

Фиорентина 
 Серија Б (1) : 1993/94. (промоција у Серију А)
 Куп Италије (1) : 1995/96.
 Суперкуп Италије (1) : 1996.

Валенсија 
 Куп Шпаније (1) : 1998/99.
 Интертото куп (1) : 1998.
 Суперкуп Европе (1) : 2004.

Монако 
 Лига 2 (1) : 2012/13.

Лестер сити 
 Премијер лига (1) : 2015/16.

Референце

Спољашње везе 

 Claudio Ranieri Soccerbase

Рођени 1951.
Италијански фудбалери
Италијански фудбалски тренери
Фудбалери Роме
Фудбалери Катанцара
Фудбалери Катаније
Фудбалери Палерма
Тренери ФК Каљари
Тренери ФК Наполи
Тренери ФК Фјорентина
Тренери ФК Валенсија
Тренери ФК Атлетико Мадрид
Тренери ФК Челси
Тренери ФК Парма
Тренери ФК Јувентус
Тренери ФК Рома
Тренери ФК Интер
Тренери ФК Монако
Тренери ФК Лестер Сити
Тренери ФК Нант
Тренери ФК Фулам
Тренери ФК Сампдорија
Тренери ФК Вотфорд
Селектори фудбалске репрезентације Грчке
Одбрамбени играчи у фудбалу